Heiti Pakk

Heiti Pakk (sündinud 29. novembril 1962 Tartus) on eesti lavastaja ning kooli- ja teatrijuht.

Ta on lõpetanud 1981. aastal Tartu 2. Keskkooli ja 1987. aastal Tartu Riikliku Ülikooli (psühholoogia alal). Aastatel 1993–1999 ja hiljem alates 2012. aastast on ta töötanud Eesti Muusika- ja Teatriakadeemia lavakunstikoolis psühholoogialektorina.

Pakk on mänginud Vanemuise teatri lavastustes (1981–1985) ja töötanud vabakutselise lavastajana.

Aastatel 2012–2014 oli ta Ugala teatrijuht ja 2015–2020 era-üldhariduskooli Rocca al Mare Kooli direktor.

Ta on Eesti Lavastajate ja Dramaturgide Liidu liige. 

Viited


Kategooria:Eesti teatrilavastajad
Kategooria:Eesti koolijuhid
Kategooria:Viljandi maakonna teatrijuhid
 Kategooria:Sündinud 1962